# Furgoteca

Una furgoteca o camió de cuina sobre rodes és un servei de restauració que es fa en un vehicle especialment equipat per a cuinar i servir menjar al carrer. En la denominació catalana s'ha optat per camió, tot i que es pot tractar de qualsevol altre tipus de vehicle, com una camioneta, caravana, furgoneta, etc. Hi ha les paraules gastrobús i tecabús, totes alternatives per al mot anglès food truck. Es fan servir a qualsevol lloc on hi hagi demanda, com fires, festes majors, esdeveniments esportius, zones empresarials o bases militars.
És un vehicle condicionat per elaborar i vendre menjar al carrer. En alguns, com les camionetes de gelats, es preparen aliments congelats o precuinats; altres disposen de cuines a bord que permeten fer plats més elaborats.
Per norma general, el camió de cuina sobre rodes està associat amb diferents tipus de menjar ràpid com hamburgueses, frankfurts, tacos o xurros, entre d'altres. Certes tenen una tradició més que centenària, com les dues furgoteques davant del Belfort de Bruges, que hi venen patates fregides des de 1897, molt anteriors a l'anglicisme de moda dels food trucks. No obstant això, en els darrers temps alguns cuiners de Califòrnia, als Estats Units, van canviar el concepte cap a restaurants itinerants amb plats més elaborats. Des de llavors han sorgit opcions que ofereixen plats gourmet i una àmplia varietat d'especialitats, la qual cosa ha incrementat la popularitat d'aquest tipus de serveis.
Als Països Catalans, el 2017 es va organitzar la primera «fira de furgoteques» a Salt, amb uns trenta camions. Segons el diari Ara són vehicles amables, basats en una estètica simpàtica, fresca i creativa. Han nascut com un divertiment, però l'acceptació ha convertit el fenomen en un gran negoci.

## Referències

* 1 2 «cuina sobre rodes – furgoteca». Cercaterm. TERMCAT. [Consulta: 9 agost 2020].
* ↑ «Ens mengem un enrotllat en una furgoteca o un wrap en un food truck?». El blog del TERMCAT, 26-07-2018. [Consulta: 9 agost 2020].
* ↑ «"Furgoteca": l'alternativa en català que agafa força : com dir "food truck" en català». Mots endiumenjats. Betevé, 06-10-2019. [Consulta: 9 agost 2020].
* ↑ Camps, M. «La furgoteca fa camí». La Vanguardia, 01-06-2020.
* ↑ Camps i Linnell, Jordi «Oci i solidaritat sota el pont». El Punt Avui (Girona), 30-07-2018, pàg. 23 [Consulta: 9 agost 2020].
* ↑ «Food trucks uruguayos: catering ambulante». El Observador, 03-04-2015 [Consulta: 13 abril 2019].
* ↑ Engber, Daniel «Who Made That Food Truck?». The New York Times, 02-05-2014 [Consulta: 13 abril 2019].
* ↑ Le Bacq, Tom «Miljoenenoorlog om frituren op Markt van Brugge» (en neerlandès). De Standaard, 26-10-2006.
* ↑ Rojo, José Carlos «Las Llamas acoge el fin de semana el Campeonato nacional de Food Trucks». El Diario Montañés, 27-04-2017 [Consulta: 9 agost 2020].
* ↑ Mishan, Ligaya «Langos Truck Presents the Flavor of Hungary on Four Wheels». The New York Times, 23-07-2015 [Consulta: 13 abril 2019].
* ↑ Rozenwasser, Einat «La cocina gourmet anda sobre ruedas». Diario Clarín, 19-07-2015 [Consulta: 13 abril 2019].
* ↑ Astorch, N. «Arrenca a Salt la primera fira de furgoteques». El Punt Avui (Girona), 26-03-2017, pàg. 8.
* ↑ Merlos, Josep Lluís «‘Food truck’: menjar (bé) sobre rodes». Ara, 19-09-2015.
* ↑ Gilbert, Trinitat «Les 7 tendències en gastronomia». Ara, 25-10-2014.

## Enllaços externs

* Agència Catalana de Seguretat Alimentària. Guia de pràctiques correctes d'higiene per als establiments de restauració mòbil, 2018, p. 50.
* «Tràmits administratius per a l'exercici de l'activitat de venda ambulant o no sedentària d'aliments en vehicles i remolcs». Agència Catalana de Seguretat Alimentària.
* «Catalunya Street Food». Arxivat de l'original el 2020-08-08. [Consulta: 28 abril 2021].: associació que promou la cultura gastronòmica de carrer.